Mangke ucapen de Dukuh ri sedeng ira ahyas, mabhusana sarwa petak, ri sampun panumayanira, tengah bener ikang wai, angregep sira Dukuh, aji kamoksan, angarepi pahoman, saha tegep saha upakara, kala irika dane Dukuh nglaran pamastu: Jhah Tasmat, mangda Kyayi Anglurah Pinatih, karusak antuk semut, mangka sapane de Dukuh Pahang Suladri, wus mangkana, ngraris dane Dukuh muputang samadhi nira, jumujug sira Dukuh ring pahoman raris moksah tan mawali mwah.